Oberta la licitació del bar de la Llar de Jubilats de l'Eliana
08 de maig de 2025

• El termini per a presentar ofertes finalitza el pròxim 19 de maig.

L'Ajuntament de l'Eliana ha obert el procés de licitació per a la concessió demanial del servei de restauració en el bar de la Llar de Jubilats, situat en les instal·lacions municipals del carrer Virgen del Carmen.

La concessió tindrà una duració inicial de dos anys, amb possibilitat de pròrroga per dos anys addicionals, i compta amb un cànon anual de 6.300 euros, conforme al que s'estableix en els plecs que regeixen el procediment.

L'adjudicació es realitzarà mitjançant procediment obert, la qual cosa permet que qualsevol persona física o jurídica interessada puga presentar la seua oferta dins del termini establit.

Amb aquesta licitació, l'Ajuntament busca garantir la continuïtat del servei de restauració, un recurs essencial per a la vida social i el benestar de les persones majors usuàries del centre. A més, el servei del bar compleix altres objectius com la generació d'oportunitats d'autoocupació i la posada en valor d'unes instal·lacions municipals d'ús comunitari.

Les persones interessades poden consultar tota la informació relativa a l'expedient a través de la seu electrònica municipal o en la Plataforma de Contractació del Sector Públic. També poden dirigir-se directament a les oficines de l'Ajuntament per a resoldre qualsevol dubte o ampliar informació.